OzLabs/hebrew-wiki-articles huggingface dataset:
רעש לבן (סרט)

רעש לבן (באנגלית: White Noise) הוא סרט אימה-קומדיה שחורה שנכתב ובוים על ידי נואה באומבך, המבוסס על רומן באותו השם משנת 1985 מאת דון דלילו. זהו סרטו העלילתי האחד-עשר של באומבך והראשון שאינו מבוסס על סיפור מקורי משלו.

הסרט פתח את פסטיבל הסרטים של ונציה ב-31 באוגוסט 2022, והוא עלה לאקרנים בבתי קולנוע נבחרים לפני עלייתו לשירות "נטפליקס" ב-30 בדצמבר 2022.

==רקע עלילתי==
חייה של משפחת גלדני, משפחה אמריקאית טיפוסית המתגוררת בעיירה אוניברסיטאית קטנה, מתהפכים בעקבות תאונת רכבת הרת-אסון המובילה לנשורת של פסולת כימית מעל העיירה.

==צוות השחקנים==
* אדם דרייבר – פרופסור ג'ק גלדני
* גרטה גרוויג – באבט גלדני
* רפי קאסידי – דבי
* אנדרה בנג'מין
* אלסנדרו ניבולה
* ג'ודי טרנר-סמית'
* דון צ'ידל – פרופסור מורי סיסקינד
* לארס אידינגר
* סם ניבולה
* מיי ניבולה

==הפקה==
===פיתוח===
ב-28 ביולי 2004 נודע כי עיבוד קולנועי על בסיס הספר "רעש לבן" נמצא בפיתוח, אותו עתיד לביים בארי זוננפלד על פי תסריט מאת סטיבן שיף. בשנת 2016, זכויות הפקת העיבוד נרכשו על ידי המפיק אורי זינגר. ב-17 באוקטובר 2016 נמסר כי הבמאי מייקל אלמריידה עתיד לכתוב ולביים את העיבוד הקולנועי. ב-13 בינואר 2021 נחשף כי את מקומו תפס הבמאי נואה באומבך, שיעבד ויפיק את הסרט עבור "נטפליקס" לצד דייוויד היימן ואורי זינגר.

===ליהוק===
ב-22 בדצמבר 2020 נמסר על ליהוקם של אדם דרייבר וגרטה גרוויג לצוות השחקנים של הסרט. באפריל 2021 נמסר על ליהוקם של רפי קאסידי, מיי ניבולה וסם ניבולה לצוות השחקנים. ביוני 2021, נמסר כי ג'ודי טרנר-סמית' נמצאת במשא ומתן על הצטרפות לצוות השחקנים, וביולי 2021, היא אישרה את ליהוקה ואת ליהוקו של דון צ'ידל. באוגוסט 2021 נמסר על ליהוקו של אנדרה בנג'מין לצוות השחקנים.

===צילומים===
צילומי הסרט החלו ביוני 2021 ברחבי אוהיו, כולל באוניברסיטת אקרון, קליבלנד הייטס, וולינגטון, אוברלין, דורסט, אקדמיית אנדרוז אוסבורן בווילובי ופרי טאון.

צילומים נוספים נערכו ב-4 בנובמבר 2021 במרכז העיר קליבלנד ועל גשר הזיכרון של הופ.

==הפצה==
הסרט עלה לאקרנים בבכורה עולמית כסרט הפתיחה של פסטיבל הסרטים של ונציה ב-31 באוגוסט 2022, ולשירות הזרמת המדיה "נטפליקס" ב-30 בדצמבר 2022.

==קישורים חיצוניים==

* 
* 

==הערות שוליים==

קטגוריה:סרטי 2022
קטגוריה:סרטי דרמה אמריקאיים
קטגוריה:סרטי אימה אמריקאיים
קטגוריה:סרטי קומדיה שחורה אמריקאיים
קטגוריה:סרטים אמריקאיים מבוססי ספרים
קטגוריה:נטפליקס: סרטים
רוי ג'ונס ג'וניור

רוי ג'ונס ג'וניור (באנגלית: .Roy Jones Jr; נולד ב-16 בינואר 1969) הוא מתאגרף מקצועי לשעבר, פרשן ומאמן אמריקאי בעל אזרחות אמריקאית ורוסית<ref></ref>.

רוי ג'ונס זוכה מדליית כסף באולימפיאדת 1988. אלוף העולם הבלתי מעורער בקטגוריית משקל קל כבד. אלוף עולם במשקל בינוני (IBF, 1994-1993), סופר בינוני (IBF, 1996-1994), קל כבד (גרסת WBC, 1997, 2002-1997 ו-2004-2003; גרסת WBA, גרסה 1998-2002; גרסת IBF, 2002 - 1999), בקטגוריות המשקל הכבד הראשון (גרסת WBU, 2013-2015, 2018; גרסת WBF, 2017) והכבד (WBA, 2003).

באופן כללי, ג'ונס ניצח 22 מתאגרפים על התואר העולמי בארבע קטגוריות משקל<ref>https://boxrec.com/wiki/index.php/Roy_Jones_Jr.</ref>. איגוד עיתונאי האגרוף האמריקאי ומגזין "הזירה" בחרו את ג'ונס כ"מתאגרף העשור" בשנות ה-90. הוא עמד בראש דירוג הפאונד לפאונד (דירוג המתאגרפים הטובים ביותר, ללא קשר לקטגוריית המשקל, לפי מגזין רינג) ב-1996, 1999 ו-2003.

ג'ונס מחזיק בשיא ניצחונות בקרבות על תואר האלוף המאוחד, כמו גם בעל סדרת ההגנות הארוכה ביותר של התואר המאוחד במשקל קל. המתאגרף הראשון בתולדות האגרוף, שהפך לאלוף העולם במשקל בינוני, הצליח אז לזכות בתארים במשקל סופר-בינוני, קל כבד ומשקל כבד<ref></ref>.

בנוסף לאיגרוף, רוי ג'ונס ידוע בקריירת המוזיקלית והמשחק שלו. ב-2001 הקליט את אלבום הראפ הראשון שלו, וב-2003 כיכב ב-מטריקס Reloaded בתור קפטן באלארד.

==קישורים חיצוניים==

* 

* 
* 

==הערות שוליים==

קטגוריה:אלופי עולם באיגרוף - משקל בינוני
קטגוריה:אלופי עולם באיגרוף - משקל סופר בינוני
קטגוריה:אלופי עולם באיגרוף - משקל קל כבד
קטגוריה:אלופי עולם באיגרוף - משקל כבד
קטגוריה:מתאגרפים אפרו-אמריקאים
קטגוריה:אמריקאים שנולדו ב-1969
סבכי ניצי

סבכי ניצי (שם מדעי: curruca nisoria) הוא מין של ציפור שיר מהסוג סבכי שבמשפחת הסבכיים. גודלו 17-15.5 ס"מ ומשקלו 22–30 ג'. דוגר בשיחים גבוהים, ולעיתים אף חולק את נחלתו עם חנקן אדום-גב.

בישראל נודד לא נדיר, בעיקר בחודש מאי לקראת סוף האביב, אז הוא מתרכז לעיתים קרובות סביב עצי תות שאת פירותיו הוא חובב. בסתיו הוא נדיר יותר, אז נצפים בעיקר פרטים צעירים מעטים.<ref></ref>

==תיאור המראה החיצוני==
===זכר===
עינו של הסבכי צהובה ובוהקת, ומקורו שחור עם בסיס תחתון לבן. הסנטר, החזה, הבטן והתת-שת ממפוספסים בפסים אפורים על רקע לבן. הכיפה, הגב והזנב בצבע אפור-עופרת, וקצות הזנב עם נגיעה של לבן. רגליו ירוקות-חומות, והכנף אפורה-חומה עם כמה פסים לבנים.

===נקבה===
הנקבה דומה לזכר אך דהויה יותר, ובמקום פסי רוחב (כמו של הזכר) ישנם סהרונים אפורים. טבעת העין פחות צהובה משל הזכר. הרגליים ירוקות-חומות.

===צעיר===
הסבכי הצעיר חום כולו, ובתת-שת יש לו סהרונחם חומים בהירים. בעל-שת יש קשקשים בהירים. השוליים של הכנף בהירים והעין שחורה. ליד העין יש כתם טיפה יותר כהה, ורגליו אפורות חומות.

==תפוצה==
אזור התפוצה בקיץ של הסבכי הניצי מתחיל באירופה, דרך מרכז אסיה ועד למונגוליה במזרח; והוא חורף באפריקה.
==קישורים חיצוניים==

==הערות שוליים==

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן מתאוס בכשטיין
קטגוריה:סבכיים
קטגוריה:ארץ ישראל: סבכיים
Is Anyone Up?

(בתרגום לעברית: מישהו ער?) היה אתר פורנוגרפי אמריקאי שהוקם בשנת 2010 על ידי האנטר מור שהמוטו שלו היה "רשע טהור" (pure evil). האתר היה מבוסס תוכן גולשים, והיה מאפשר למשתמשים לשלוח תמונות או וידאו בצורה אנונימית ובעילום שם, בעיקר תמונות עירום או בעלות אופי מיני בוטה. לאחר כל העלאת סרטון או תמונה אליו נשלחה למשתמש הודעת מחמאה בנוסח "תודה על היותך רשע".

האתר היה נתון למחלוקת גדולה בגלל השכיחות של פורנוגרפיית נקמה שהכיל, שרבות מהן הוגשו על ידי שותפים רומנטיים לשעבר ללא הסכמה ומתוך כוונת זדון. האתר נסגר באפריל 2012, הדומיין שלו נחסם לגישה באתר ארכיון האינטרנט ונמכר לקבוצה הפועלת נגד בריונות.

בזמן הקצר שהאתר היה קיים, אירעו מספר תקריות חריגות. להקת הרוק A Day to Remember סירבה לנגן בפסטיבל Bamboozle 2011, בידיעה שהאנטר מור נכח. הם דרשו שמארגני הפסטיבל יוציאו את האנטר מור ממנו, כיוון שהתנגדו לפרסום תמונות עירום של בסיסט הלהקה, ג'ושוע וודוורד, באתר של מור, כמה שבועות לפני כן. במקרה אחר, באוגוסט 2011, מור הותקף ונדקר בעט על ידי אישה שהופיעה באתר ללא להסכמתה.<ref></ref> מור הצליח להימלט עם פצע בכתף שדרש ניתוח.

האתר הציג תמונות וסרטונים חושפניים של אנשים שאינם דוגמנים מקצועיים, לצד קישורים לפרופילי הרשתות החברתיות שלהם בפייסבוק או בטוויטר.<ref name="ap"></ref> רבים מהמצולמים זעמו על פרסום התמונות באתר, בטענה שהתמונות המוצגות בו נגנבו מהמחשב האישי שלהם או שותפו עם חברים או חברות לשעבר, וכי התמונות פורסמו כסוג של נקמה. בשל כך, תוכן האתר נודע בשם "פורנו נקמה". בנוסף לכך, הוצגו באתר גם תכנים שנחשדו כפורנוגרפיית ילדים ותכנים זואופילים. על פי הדיווחים, בעל האתר הגיב למכתבי הפסקה מרובים בפשטות "LOL" וטען בקביעות שהחוק מגן על פעילותו.

בינואר 2014, מור ועוזרו לכאורה, צ'ארלס אוונס, נעצרו על ידי ה-FBI והועמדו לדין בבית משפט פדרלי בקליפורניה באשמת גישה לא מורשית למחשב מוגן וגניבת זהות בנסיבות מחמירות.<ref></ref>

בפברואר 2015 הודה מור בגניבת זהות בנסיבות מחמירות ובסיוע לגישה לא מורשית למחשב.

ב-2 ביולי 2015, צ'ארלס אוונס הודה באשמת פריצת מחשבים וגניבת זהות, והודה בגניבת מאות תמונות מחשבונות מייל של נשים ומכירתן למור. נגזר על אוונס יותר משנתיים מאסר וקנס של 2000 דולר.<ref></ref> על מור בדצמבר נגזר שנתיים וחצי שנים בכלא פדרלי עם שלוש שנות פיקוח לאחר שחרורו. הוא גם נאלץ לעבור הערכה לבריאות הנפש ולשלם קנס של 2000 דולר.<ref></ref>

האנטר מור טען שהאתר משך 30 מיליון צפיות בדפים מדי חודש וכן מניב הכנסות של 8,000 עד 13,000 דולר בחודש.<ref name="awe"></ref> בתגובה להתרברבות פומבית של מור על האתר, מגזין רולינג סטון כינה אותו "האיש השנוא ביותר באינטרנט".

ביולי 2022, הסדרה הדוקומנטרית 'האיש השנוא ביותר באינטרנט' העוסקת באתר האינטרנט 'מישהו ער?' ובמייסדו האנטר מור, הופצה בנטפליקס.

==ראו גם==
* GirlsDoPorn
* האנטר מור

==קישורים חיצוניים==
* 
* 
* 
* 
* 

==הערות שוליים==

קטגוריה:אתרי אינטרנט פורנוגרפיים
רצח במשפט העברי

במשפט העברי, רצח הוא מצב של המתת אדם, כאשר הממית התנהג בצורה שיש בה אשמה. 

בתורה ישנן מספר עבירות שעוסקות בדיני רצח, כאשר לכל אחת מהן דרגת ענישה שונה. כמו כן קיימות מצוות רבות העוסקות בתופעת הרצח על היבטיה השונים.

== רודף ==

על פי התורה, כאשר אדם רודף אחרי רעהו במטרה לרצוח אותו, מותר לאדם הנרדף וכן לכל מי שנוכח בסיטואציה זו, למנוע את הרגיתו של הנרדף אפילו על ידי הריגת הרודף, בהיעדר אפשרות אחרת להצלת הנרדף.

== רצח במזיד ==

האיסור לֹא תִרְצָח הוא מצוות לא תעשה והדיבר השישי מעשרת הדיברות. על פי ההלכה, אדם העובר על הלאו "לא תרצח" במזיד ובפני עדים חייב מיתה לאחר שיועמד למשפט. הלכה למשה מסיני שמיתתו של הרוצח היא בסיף, ויש מצווה שגואל הדם הוא זה שיבצע את גזר הדין.

== רצח בשגגה ==

רוצח בשגגה הוא אדם שתקלה חמורה של רצח יצאה תחת ידו בשוגג הנובע מרשלנות. במצב של הרג באונס הרוצח פטור, לפי הכלל אונס רחמנא פטריה.

ההלכה מפרידה בין שלוש קטגוריות שונות של רצח בשגגה: שוגג גמור, שוגג הקרוב לאונס ושוגג הקרוב למזיד:

=== שוגג גמור ===
השוגג הגמור הוא הרצח בשגגה הרגיל שהתורה דיברה עליו. על הרוצח בשגגה גמורה לברוח לעיר מקלט ולחיות בה עד מותו של הכהן הגדול. אם גואל הדם מוצא את הרוצח בשגגה מחוץ לעיר המקלט - יש לו זכות להורגו.

בפרשת משפטים מתוארת הריגה בשגגה כתאונה: . בפרשת מסעי מתואר הרוצח בשגגה כאדם שלא היה עוין את הנרצח ולא הבחין באפשרות של גרימת המוות: . בפרשת שופטים מתואר הרוצח בשגגה כמי שהרג את חברו ללא מודעות והוא אינו שונאו: .

=== שוגג הקרוב לאונס ===
כאשר נגרם המוות על ידי אדם בעקבות מאורע בלתי צפוי שלרוב אינו מתרחש - הוא יוגדר כשוגג הקרוב לאונס, כך שהוא פטור מלגלות לעיר מקלט ולגואל אדם אסור להורגו.

=== שוגג הקרוב למזיד ===
כאשר המוות הוא תוצאה של רשלנות פושעת, או מקרה בו היה מצופה מהאדם שהרג להיזהר והוא לא נזהר - הוא יוגדר כשוגג הקרוב למזיד. רוצח כזה מצד אחד אינו מזיד ולכן לא ניתן להעמידו לדין באשמת רצח, אך מנגד אינו שוגג גמור ולכן עיר המקלט אינה קולטת אותו (כלומר לא מגינה עליו) וזכותו של גואל הדם להורגו בכל מקום שימצאהו.

== איסור לקיחת כופר ==

על פי ההלכה, יש איסור לקחת כופר מרוצח על מנת להמיר את עונש המות שהוטל עליו או מרוצח בשגגה על מנת להמיר את עונש הגלות שהתחייב.

== התאבדות ==

על פי ההלכה אסור לאדם לרצוח את עצמו. הדבר נלמד מהפסוק: . 

חז"ל בתלמוד גינו את תופעת ההתאבדות, ובאחרונים אף נקבע כי מי שמאבד עצמו לדעת אין לו חלק לעולם הבא<ref>מובא בכתבי האר"י, וכן בפוסקים, כגון </ref>. על מנת ליצור תמריץ שלילי להתאבדות, חז"ל קבעו שאין להתאבל על המתאבד, אין מספידים אותו או עושים כל דבר שרגילים לעשות לכבודו של המת.

== מקרה רצח לא פתור ==

כאשר נמצא אדם הרוג ולא ניתן לברר מיהו הרוצח, קבעה התורה כי זקני העיר הקרובה למקום הרצח נושאים באחריות החברתית למותו, ועליהם לערוף עגלה בנחל איתן ולהצהיר שהרצח לא נגרם על ידם, כחלק מהטקס על זקני העיר לאמר:

== משפט המלך ==

ישנם רוצחים שלא ניתן להרשיעם ברצח במזיד בפני בית דין, בשל אופיו הקשיח של סדר הדין הפלילי המשפט העברי הדורש שני עדים, התראה ועוד. במקרים אלו ההלכה מכווינה לפנות למשפט המלך, אשר פחות כבול לסדרי דין. כמו כן המלך רשאי לפסוק עונש מוות לרוצח בשגגה שהיה עוין את הנרצח.<ref></ref>

== הערות שוליים ==

קטגוריה:רצח
קטגוריה:משפט עברי: דיני נפשות
קטגוריה:פרשת משפטים
קטגוריה:פרשת שופטים
האיש השנוא ביותר באינטרנט

האיש השנוא ביותר באינטרנט (באנגלית: The Most Hated Man on the Internet) היא מיני-סדרה אמריקאית מסוגת פשע אמיתי דוקומנטרי של נטפליקס, שעלתה לשירות ההזרמה של החברה ב-27 ביולי 2022 ומתעדת את עלייתו ונפילתו של האנטר מור ואתר האינטרנט שלו Is Anyone Up?, אתר פורנוגרפי המבוסס על תמונות שנגנבו ממכשירי טלפון ומחשב של אנשים וזאת מנקודת מבטן של הקורבנות שלו והאקטיביסטיות שפעלו נגדו. המיני-סדרה גם מתמקדת בסיפורה של הסופרת והפעילה החברתית, שרלוט לאוס, שמנסה להסיר את תמונות העירום של בתה מהאתר<ref></ref><ref></ref>. 

== סקירה כללית ==
האיש השנוא ביותר באינטרנט עוקב אחר פעילי אנטי-פורנוגרפיית נקם והבמאמציהם להפיל את האתר IsAnyoneUp.com. האתר נוצר על ידי האנטר מור, כך שכל אחד יכול לפרסם תמונה של כל אחד ולחבר אותה לחשבונות המדיה החברתית שלו. הסופרת והפעילה החברתית, שרלוט לאוס פתחה בקמפיין נגד האתר לאחר שגליתה כי תמונות עירום של בתה שותפו באתר<ref></ref>.

שלושת הפרקים מורכבים מראיונות של כל האנשים שלקחו חלק בהפלת האתר והפעלתו, מלבד יוצר האתר, האנטר מור. מור תכנן במקור לבוא להתראיין לסרט התיעודי, אך מאוחר יותר סירב מסיבות לא ידועות.

== ביקורת ==
באתר Rotten Tomatoes, דורגה הסדרה ב-86%, עם דירוג ממוצע של 6.1/10<ref></ref>.

==קישורים חיצוניים==

== הערות שוליים ==

קטגוריה:סדרות טלוויזיה תיעודיות של נטפליקס
קטגוריה:נטפליקס: תוכניות וסדרות
האצילה ורה שלוגה

האצילה ורה שלוגה (ברוסית: Боярыня Вера Шелога) היא אופרה במערכה אחת מאת ניקולאי רימסקי-קורסקוב. רימסקי-קורסקוב כתב את הלברית, המבוססת על המערכה הראשונה של האופרה שלו, המשרתת מפסקוב, על פי מחזה מאת לב אלכסנדרוביץ' מאי. האופרה הולחנה ב-1898, על סמך הפרולוג שהלחין רימסקי-קורסקוב לגרסה השנייה של האופרה. בגרסה הראשונה והשלישית<ref></ref> של המשרתת מפסקוב אין את הפרולוג.<ref name=":0"></ref><ref></ref>

היצירה הוצגה לראשונה במוסקבה ב-1898. מאוחר יותר היא שימשה כפרולוג למשרתת מפסקוב בהופעה ב-1901.<ref></ref>

== היסטוריה ==
הצגת הבכורה של האופרה התקיימה במוסקבה ב-27 בדצמבר 1898 בתיאטרון סולודובניקוב. היא הוצגה מחוץ לרוסיה לראשונה בארצות הברית ב-9 במאי 1922 בניו יורק.

== תפקידים ==
איוון סמיונוביץ' שלוגה, בעלה של ורה- בס.

ורה דמיטרייבנה שלוגה, ילדה את אולגה- סופרן.

נדז'דה נסונובה, אחותה של ורה- מצו סופרן.

איוון הרביעי, באופרה מסופר כי הוא אדם אלמוני- בריטון.

== תקציר עלילה ==
מקום: פסקוב.

זמן: 1555.

בעלה של ורה נסע לתקופה ממושכת בענייני עבודה, ובינתיים ורה ילדה תינוקת מחוץ לנישואים. היא מתוודה בפני אחותה הרווקה, נדז'דה, כי חיזר אחריה אדם וכי התינוקת שילדה, אולגה, אינה של בעלה. (האיש שחיזר אחריה הוא איוון האיום, זה לא מתגלה בלברית של אופרה זו, אלא בזו של האופרה המשרתת מפסקוב).

כשהשיחה הזו מסתיימת, בעלה של ורה סוף סוף חוזר הביתה, מופתע מאוד מנוכחות התינוקת ואף ניכר כעסו. על פי דרישתו לדעת מאיפה הגיע התינוק, נדז'דה מחלצת את אחותה מהבושה בטענה שהתינוק הוא שלה ולא של ורה. (בגרסאות אחרות ורה מתוודה כי הילד שלה והמסך נופל).<ref name=":0" />

== קישורים חיצוניים ==
[https://www.youtube.com/watch?v=0Gg8Jmre7LM הצגת האופרה].

[https://www.youtube.com/watch?v=rfWk0EqXAXE הפתיחה לאופרה].

== הערות שוליים ==

קטגוריה:אופרות ברוסית
קטגוריה:אופרות מאת ניקולאי רימסקי-קורסקוב
זאק הנקינס

זאק הנקינס (באנגלית: Zach Hankins; נולד ב-27 ביולי 1996) הוא כדורסלן אמריקאי המשחק בעמדות הסנטר והפאוור פורוורד בקלוז'-נאפוקה.

==קריירה==
הנקינס החל לשחק כדורסל עבור אוניברסיטת פריס סטייט,<ref></ref><ref></ref> האוניברסיטה היחידה שהציעה לו מלגה. בעונתו השנייה העמיד ממוצעים של 14.6 נקודות ו-10.5 ריבאונדים למשחק, כשבמהלך העונה הוא צבר גם 130 חסימות, מקום ראשון בליגה ושיא האוניברסיטה לעונה אחת.<ref></ref> בעונתו השלישית העמיד ממוצעים של 15.1 נקודות, 9.7 ריבאונדים ו-3.3 חסימות למשחק, עם 128 חסימות לאורך העונה.<ref></ref><ref></ref> לקראת עונתו האחרונה בליגת המכללות עבר לאוניברסיטת קסבייר<ref></ref><ref></ref><ref></ref> ונרשם לדראפט 2019 ב-NBA, אך לא נבחר.

בקיץ 2019 הצטרף לסגל ליגת הקיץ של ה-NBA של פילדלפיה 76', ובהמשך הקיץ חתם בנימבורק הצ'כית,<ref></ref><ref></ref><ref></ref> והעמיד ממוצעים של 12.8 נקודות, 6.4 ריבאונדים ו-1.6 חסימות למשחק. ב-19 במאי 2020 חתם במכבי ראשון לציון, שסיימה את העונה איתו כסגנית האלופה.<ref></ref><ref></ref>

ב-1 באוגוסט 2020 חתם בגלאטסראיי (כדורסל) הטורקית,<ref></ref> אך ויתר על חוזהו לאחר עשרים ימים.<ref></ref> ב-27 ביולי 2021 חתם בסאות' איסט מלבורן פיניקס,<ref></ref> אך נפצע וחוזהו בוטל.<ref></ref> ב-15 בנובמבר 2021 חתם בברמינגהאם סקוואדרון מליגת הפיתוח של ה-NBA.<ref></ref> ב-10 באפריל 2022 חתם במטס דה גואינבו מליגת העל הפוארטו ריקנית.<ref></ref> ב-28 ביולי 2022 חתם בהפועל ירושלים.<ref></ref><ref></ref>
הנקינס זכה עם הקבוצה בגביע המדינה לעונת 2022/23. הוא נבחר בעונה זו הן לחמישיית העונה בליגת העל והן לחמישיית העונה בליגת האלופות של פיב"א, בה העפילה ירושלים עד לשלב הגמר ובו הפסידה לטלקום בון הגרמנית. בתום העונה הסדירה, נבחר הנקינס לשחקן המצטיין של העונה בליגה לעונת 2022/23. לאחר התקיפה האיראנית על ישראל הנקינס עזב את הארץ ולמרות שרשמית נשאר, בפועל עזב הנקינס את הקבוצה. ב-8 ביולי 2024 עזב הנקינס רשמית את הפועל ירושלים וחתם בקלוז'-נאפוקה.

== תארים ==

; הפועל ירושלים

* גביע המדינה: 2022/2023, 2023/2024

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת קסבייר
קטגוריה:כדורסלני נימבורק
קטגוריה:כדורסלני מכבי ראשון לציון
קטגוריה:כדורסלני ברמינגהאם סקוואדרון
קטגוריה:כדורסלני הפועל ירושלים
קטגוריה:אמריקאים שנולדו ב-1996
יחסי מיאנמר–סרביה

יחסי מיאנמר–סרביה (בסרבית: Odnosi Mjanmara i Srbije) הם היחסים הדו-צדדיים בין הרפובליקה של איחוד מיאנמר לרפובליקה של סרביה. מיאנמר והרפובליקה הפדרלית הסוציאליסטית של יוגוסלביה כוננו יחסים דיפלומטיים ב-19 בדצמבר 1950, והשגרירים הראשונים מטעם שתי המדינות מונו ב-1952<ref name="Myanmar embassy"></ref>. סרביה כמדינה היורשת של יוגוסלביה, מקיימת כיום יחסים עם מיאנמר, ולשתי המדינות יש שגרירים תושבים בכל אחת מן הבירות של השנייה.

==היחסים בתקופת יוגוסלביה==
היחסים בין יוגוסלביה לבורמה החלו רשמית ב-1950, ולשתי המדינות הייתה מערכת יחסים קרובה בצורה יוצאת דופן במהלך המלחמה הקרה. ביולי 1947 ביקרו ביוגוסלביה קיאו ניין ופוליטיקאי בורמזי בכיר נוסף, וחוקת יוגוסלביה משנת 1946 הייתה הבסיס לחוקה הבורמזית מ-1947<ref>DASMIP, PA, 1947, f-124, 425154, Zabeleska o razgovoru druga Price sa predstavnikom burmanske vlade Maung Ohn, dana 5 decembra 1947 godine [Minutes of conversation between comrade Prica and the representative of the Burmese Government Maung Ohn, December 5th 1947]. F. S. V. Donnison, Burma (London: Ernest Benn Limited, 1970), p. 141.</ref><ref></ref>. שגרירות סין בראנגון תיארה את היחסים בין יוגוסלביה לבורמה בדו"ח סודי משנת 1958 ככאלה ש"נכללים בקטגוריה מיוחדת של יחסים...בעוד שאי אפשר להתעלם משיתוף הפעולה הפוליטי בין שתי המדינות".

ממשלת בורמה ראתה ביוגוסלביה דוגמה מצוינת לדרך הסוציאליסטית שהיא רצתה בורמה תלך, וכמה פוליטיקאים בורמזים רמי דרג, כולל קיאו ניין, הביעו את רצונותיהם להפוך את בורמה ל"יוגוסלביה של אסיה". גם בורמה וגם יוגוסלביה חלקו קווים משותפים רבים, ביניהם הקבוצות האתניות והדתות המגוונות, והשאיפה למדיניות של נייטרליות במהלך המלחמה הקרה. 

ב-1952, זמן קצר לפני ששתי המדינות מינו שגרירים אחת אצל השנייה, פנתה ממשלת בורמה לשגרירות יוגוסלביה בפקיסטן כדי לבקש להוציא לפועל עסקת נשק בין שתי המדינות, והעסקה התגבשה מאוחר יותר במהלך ביקור ממלכתי בבלגרד<ref>Bertil Lintner, Burma in Revolt: Opium and Insurgency since 1948, p. 154.</ref>. בעשורים הבאים הפכה יוגוסלביה לאחת מספקיות הנשק העיקריות של בורמה, אם לא לספקית הנשק העיקרית<ref>Vojni leksikon [Military Lexicon] (Beograd: Vojnoizdavacki zavod, 1981), p. 71.</ref>. 

==יחסים עכשוויים==
בשנת 2013, שגריר מיאנמר בסרביה, תרם פסל של גאוטמה הבודהה לאגודת הבודהיסטית "Middle Way Therawada" בבלגרד בשנת 2013, והשגרירות שם מארחת מגוון אירועי תרבות בודהיסטים<ref>“H.E U Zaw Tun Donates Bronze Buddha Statue to Middle Way Therawada Buddhist Meditation Association.” Embassy of the Republic of the Union of Myanmar, Belgrade, 8 Aug. 2013.</ref>. 

הגנרל הבכיר הבורמזי, מין אונג הלינג, ביקר בשגרירות מיאנמר בבלגרד ובמצודת בלגרד בשנת 2015<ref></ref>. 

== נציגויות דיפלומטיות ==
* מיאנמר מיוצגת בסרביה באמצעות שגרירותה בבלגרד, בירת המדינה.
* סרביה מיוצגת במיאנמר באמצעות שגרירותה ביאנגון, בירת המדינה.

==קישורים חיצוניים==

==הערות שוליים==
דיוויזיית הפולקסגרנדיר ה-553 (ורמאכט)

דיוויזיית הפולקסגרנדיר ה-553 הייתה דיוויזיה של הוורמכאט במהלך מלחמת העולם השנייה.

==היסטוריה==
===דיוויזיית הגרנדיר ה-553===
ב-11 ביולי 1944 הוקמה דיוויזיית הגרנדיר ה-553 באזור האימונים הצבאיים של מינסינגן, כחלק מגל הגיוס ה-29. הדיוויזיה הועמדה תחת פיקוד קורפוס האס אס ה-13 ולחמה בקרב נאנסי, איבדה הדיוויזיה את רוב כוח הרגלים שלה.

===דיוויזיית הפולקסגרנדיר ה-553===
ב-9 באוקטובר 1944 שונה שמה של הדיוויזיה לדיוויזיית הפולקסגרנדיר ה-553. הדיוויזיה לחמה בקרבות בלורן ובשטרסבורג, ולאחר מכן נסוגה לעבר הריין. בהמשך לחמה הדיוויזיה בקרבות בגרמניה עד תום המלחמה.

==קישורים חיצוניים==
* [http://www.lexikon-der-wehrmacht.de/Gliederungen/Grenadierdivisionen/553GD-R.htm דיוויזיית הגרנדיר ה-553] באתר lexikon-der-wehrmacht
* [http://www.lexikon-der-wehrmacht.de/Gliederungen/Volksgrenadierdivisionen/553VGD.htm דיוויזיית הפולקסגרנדיר ה-553] באתר lexikon-der-wehrmacht

553
ריצ'רד בואטנג

ריצ'רד בואטנג (באנגלית: Richard Boateng; נולד ב-10 ביולי 1992 באקרה שבגאנה) הוא כדורגלן גנאי, המשחק בעמדת הקשר הוא אחיו של כדורגל העבר הבינלאומי דרק בואטנג ששיחק בין היתר בבית"ר ירושלים ובנבחרת גאנה.

== קריירת מועדונים ==
בואטנג שיחק בקבוצות ליברטי פרופשיונלס, סן רוקה, גרנדה, אריס לימסול, אקסטרמדורה, מלייה, ריאל אוביידו ואלקורקון.

ב-16 ביוני 2021 חתם בקרטחנה מהליגה הספרדית השנייה. בתום עונת שוחרר מהמועדון.

ב-5 באוגוסט 2022 חתם לעונה אחת במכבי בני ריינה.
ב-2 ביוני 2023 חתם בהפועל פתח תקווה.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני ליברטי פרופשיונלס
קטגוריה:כדורגלני גרנדה
קטגוריה:כדורגלני אריס לימסול
קטגוריה:כדורגלני אקסטרמדורה
קטגוריה:כדורגלני ריאל אוביידו
קטגוריה:כדורגלני אלקורקון
קטגוריה:כדורגלני קרטחנה
קטגוריה:כדורגלני מכבי בני ריינה
קטגוריה:כדורגלני הפועל פתח תקווה
קטגוריה:כדורגלנים זרים בישראל
קטגוריה:ספורטאים גנאים בספרד
קטגוריה:ספורטאים גנאים בישראל
קטגוריה:גנאים שנולדו ב-1992
יחסי סרביה–קניה

יחסי סרביה–קניה הם היחסים הדו-צדדיים בין סרביה לקניה.

== סקירה כללית ==
היחסים בין יוגוסלביה וקניה כוננו ב-17 בדצמבר 1963. הסכם על הקמת הוועדה היוגוסלבית-קנייתית לשיתוף פעולה כלכלי וטכני החל ב-30 במרץ 1979.

יושבת ראש האספה הלאומית של סרביה, מאיה גויקוביץ', הגיעה לביקור פרלמנטרי רשמי בקניה ב-18–21 בפברואר 2019. ביקור הגומלין של יושב ראש האספה הלאומית של קניה ג'סטין מוטורי לסרביה התקיים ב-22–25 באוקטובר 2019.

== יחסים כלכליים ==
בשנת 2020, היצוא מסרביה לקניה הסתכם ב-1.773 מיליון דולר, בעוד שהיבוא הסתכם ב-1.583 מיליון דולר. בשנת 2019, היקף חילופי סחר החוץ בין שתי המדינות הסתכם ב-4.6 מיליון דולר, כאשר הייצוא הסרבי עמד על 3.2 מיליון דולר והיבוא ל-1.4 מיליון דולר.

== נציגויות דיפלומטיות ==
* קניה מחזיקה בסרביה באמצעות שגרירותה בפריז, צרפת.
* סרביה מחזיקה בקניה שגרירות בניירובי.

==הערות שוליים==
מכונת הכתיבה

[[מכונת כתיבה]]
מכונת הכתיבה היא שמה של יצירה מוזיקלית תזמורתית קצרה אשר נכתבה בידי המלחין האמריקאי לרוי אנדרסון, מסווגת לז'אנר המוזיקה הקלאסית הקלה וכוללת מכונת כתיבה ככלי הקשה סולני.

==הלחנה==
אנדרסון השלים את היצירה "מכונת הכתיבה" ב-9 באוקטובר 1950 כאשר שהה בוודברי קונטיקט . הבכורה בוצעה כשלוש שנים מאוחר יותר, ב-8 בספטמבר 1953 במהלך הקלטה לחברת דקה רקורדס עם תזמורת הטיילת של בוסטון. ויליאם זאין (William Zinn) ופלויד וורל (Floyd Werle) עיבדו את היצירה לתזמורות כלי קשת ותזמורות כלי נשיפה.

שם היצירה מתייחס לעובדה כי הכלי הסולני ביצירה הוא מכונת הכתיבה, אשר יש לה שלושה סוגי צליל שונים – צליל הקלדה, ה"פעמון" אשר מודיע על מעבר העגלה לשורה הבאה, וצליל החזרת העגלה לאחור. בחלק מהביצועים צליל החזרת העגלה מבוצע על ידי כלי אחר, כגון חליל או כינור.

מכונת הכתיבה מתוכננת כך שלא ניתן ללחוץ על שני מקשים או יותר במקביל כדי למנוע מצב של תקלה או חסימה. לפי אנדרסון, הקטע הסולני מאתגר לביצוע בשל מהירות ההקלדה שהוא מציב, המהווה אתגר לגמישות האצבעות ושורש כף היד.

לאחר בכורת היצירה היא התקבלה בביקורות חיוביות: "אחת מהיצירות הכי שנונות ברפרטואר התזמורתי", ו"על אף היעלמותן מהציבור, אנדרסון הופך את מכונת הכתיבה לפריט חביב לקהל".<ref></ref>

מכונת הכתיבה מוגדרת ככלי הקשה, על כן לרוב המבצע יהיה נגן כלי הקשה או מתופף, ולעיתים רחוקות מנצח התזמורת.

==בתרבות==
בארצות הברית היצירה הופיעה במסגרת סרטיו של ג'רי לואיס "מי מטפל בחנות?" ו"עובד בקושי" , וכן במסגרת שעת הקומדיה של קולגייט.

בישראל היצירה מוכרת הודות לשימושה כאות ליומן החדשות של קול ישראל בשבת בבוקר. בנוסף, כשניסו לפני שנים אחדות להחליף אותו, קמה מחאה ציבורית כללית והרעיון נגנז.

כמו יצירות נוספות של אנדרסון, היצירה מבוצעת בעיקר בתור הדרן.

==קישורים חיצוניים==
* 
* 
* 

==הערות שוליים==

קטגוריה:יצירות במוזיקה קלאסית
בית ספר גאלאטין

בית ספר גאלאטין ללימודים פרטניים (מוכר בדרך כלל בשם "גאלאטין") הוא קולג' בין-תחומי קטן בתוך אוניברסיטת ניו יורק. הסטודנטים בונים את תוכנית הלימודים הבין-תחומית שלהם לענות על תחומי העניין ויעדי הקריירה הספציפיים שלהם. הם יכולים לבחור בקורסים בכל אחד מבתי הספר המהווים את אוניברסיטת ניו יורק, נוסף לאלה שגאלאטין עצמו מציע.

== היסטוריה ==
בית הספר נוסד בשנת 1972 כ"אוניברסיטה ללא חומות". שמו שונה ל"מחלקת גאלאטין" ב-1976 על שם אלברט גאלאטין, שר האוצר בממשל תומאס ג'פרסון ומייסד אוניברסיטת ניו יורק. ב-1995 אימץ בית הספר את שמו הנוכחי, "בית ספר גאלאטין ללימודים פרטניים".

בניין בית ספר גאלאטין

הרברט לונדון היה הדיקן הראשון של בית הספר עד 1992. בניין גאלאטין נמצא בתוך קמפוס אוניברסיטת ניו יורק, מזרחית לוושינגטון סקוור פארק בוושינגטון פלייס 1 במנהטן, ניו יורק.
 
בשנים 2008-2007 נערכו שיפוצים ושינויים במתקני בית ספר גאלאטין בפינת כיכר וושינגטון וברודוויי. במסגרת השיפוצים נבנו אולם מופעים, גלריית אמנות, חדרי כיתות, אולפנים ומשרדים. הבניין הראשי נקרא על שם ג'ורג'ינה בלומברג.

== תחמים אקדמיים ==
תלמידי גאלאטין מפתחים תחום ריכוז, בניגוד למקצוע ראשי אקדמי, המותאם פרטנית לתחומי העניין שלהם ולמטרותיהם. תחום ריכוז יכול להקיף שדות לימוד רבים ובמקרים רבים כרוך בהשתתפות בקורסים בבתי ספר שונים באוניברסיטת ניו יורק. עם זאת, כדי להגיע לסיום הלימודים יש לעמוד בדרישות כלליות. אלה מתחילות ב"קורסי יסוד" ומסתיימות בבחינה תובענית בעל פה.
 
==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
ארצות הברית
אליפות תל אביב הפתוחה 1994

אליפות תל אביב הפתוחה 1994 היא טורניר טניס מסבב ה-ATP-250 שנערך ב-1994 באצטדיון קנדה ברמת השרון, ישראל בין ה-10-17 באוקטובר. האליפות הייתה המהדורה ה-15 של אליפות תל אביב הפתוחה. באליפות היחידים ניצח ויין פריירה הדרום אפריקאי, וניצח את עמוס מנסדורף הישראלי.

== התחרויות ==
=== תחרות היחידים ===
בתחרות היחידים השתתפו 32 טניסאים.

=== תחרות הזוגות ===
בתחרות הזוגות השתתפו 16 זוגות.

קטגוריה:1994 בישראל: ספורט
1994
המלכה הרעה (דיסני)

המלכה הרעה (באנגלית: Evil Queen), הידועה גם בתור המלכה המרושעת, המלכה גרימהילד, או סתם המלכה, היא דמות בדיונית המופיעה כנבל הראשי בסרט ההנפשה הראשון באורך מלא של אולפני ההנפשה של וולט דיסני "שלגיה ושבעת הגמדים" (1937) ונותרה דמות נבל בזיכיון המורחב שלהם "שלגיה". היא מבוססת על דמות המלכה הרעה מהאגדה הגרמנית "שלגיה ושבעת הגמדים" משנת 1812. תופיע בעיבוד הלייב אקשן לסרט שילגיה 

בסרט, בדומה לסיפור של האחים גרים שעליו הוא מבוסס, המלכה המרושעת היא קרה, סדיסטית, אכזרית ושואבת ביותר, בעלת מראת קסמים ומשתוקקת באופן אובססיבי להישאר "הכי יפה בארץ". היא הופכת לקנאה מזעם על יופייה של בתה החורגת, הנסיכה שלגיה, כמו גם על תשומת הלב של הנסיך מארץ אחרת; אלמנט כזה של משולש אהבה הוא אחד השינויים של דיסני בסיפור. זה מוביל אותה לתכנן את מותה של שלגיה ובסופו של דבר בדרך לפטירתה שלה, שבסרט נגרם בעקיפין על ידי שבעת הגמדים. הגרסה של הסרט לדמות המלכה משתמשת בכוחות הקסם האפלים שלה כדי להפוך את עצמה לאישה זקנה במקום פשוט לקחת תחפושת כמו בסיפורם של גרים; ההופעה הזו שלה מכונה בדרך כלל המכשפה המרושעת או לחלופין המכשפה הזקנה או רק המכשפה בצורתה המחופשת של האם החורגת. המלכה מתה בסרט, אבל ממשיכה לחיות במגוון יצירות דיסני לא קנוניות.

הגרסה של הסרט למלכה נוצרה על ידי וולט דיסני וג'ו גרנט, ובמקור מונפשת על ידי ארט באביט ומדובבת על ידי לוסיל לה ורן. ההשראה לעיצובה הגיעה מדמויותיה של המלכה האש-א-מוטפ מ"היא" והנסיכה קרימהילד מ-Die Nibelungen. המלכה דובבה מאז על ידי אלינור אודלי, יוני פוריי, ג'נט וולדו, אדה רייס מרין, לואיז צ'מיס וסוזן בלייקסלי, והוצגה בשידור חי על ידי אן פרנסין (מחזמר), ג'יין קרטין (ספיישל טלוויזיה ליום ההולדת ה-50), אוליביה ויילד (Disney Dream Portraits), וקתי נג'ימי (היורשים). גל גדות תגלם גרסת לייב אקשן של הדמות בעיבוד הלייב אקשן הקרוב של הסרט המקורי מ-1937, "שלגיה". בגרסה העברית של שלגיה ושבעת הגמדים משנת 1937 הדמות דובבה על ידי שושיק שני.

הופיעה גם ב"בית העכבר"(house of mouse) ספיישל האלווין לצד הנבלים.

גרסה זו של דמות האגדות התקבלה היטב על ידי מבקרי הקולנוע והציבור, והיא נחשבת לאחד הנבלים האייקוניים והמאיימים ביותר של דיסני. חוץ מזה בסרט, המלכה המרושעת הופיעה רבות באטרקציות ובהפקות של דיסני, כולל לא רק אלה הקשורות ישירות לסיפור על שלגיה, כמו פנטזמיק!, The Kingdom Keepers ו-Kingdom Hearts Birth by Sleep, לפעמים מופיעים בהם לצד מליפיסנט מהיפהפייה הנרדמת. גרסת הסרט למלכה הפכה גם לארכיטיפ פופולרי שהשפיע על מספר אמנים ויצירות שאינן של דיסני.

הדמות של המלכה הרעה הופיעה גם בסדרה האמריקאית "עד עצם היום הזה" את המלכה הרעה גילמה לאנה פרייה במשך 7 עונות.

==קישורים חיצוניים==

== הערות שוליים ==

קטגוריה:רוצחים בדיוניים
קטגוריה:שלגיה של דיסני
קטגוריה:נבלי דיסני
סופיאן עלכוש

סופיאן עלכוש (בערבית: سفيان علكوش, בתעתיק מדויק: ספיאן עלכוש; נולד ב-29 ביולי 1998 בנים שבצרפת) הוא כדורגלן מרוקאי המשחק בעמדת המגן הימני בקבוצת מץ מהליגה הצרפתית השנייה ובנבחרת מרוקו.

== קריירת מועדונים ==
עלכוש גדל במחלקת הנוער של נים. הוא ערך 115 הופעות ליגה במדי המועדון במסגרת ליגת העל הצרפתית וליגת המשנה הצרפתית, בהן הבקיע שער אחד.

ב-21 ביולי 2021 חתם על חוזה לארבע עונות במץ מליגת העל הצרפתית. ב-15 באוגוסט ערך את הופעת הבכורה שלו במועדון, בהפסד 2-0 לנאנט במסגרת המחזור השני בליגה לעונת 2021/2022.

ב-15 בפברואר 2022 הושאל עלכוש ללוזאן מליגת העל השווייצרית עד לתום עונת . ב-27 בפברואר ערך את הופעת הבכורה שלו במועדון, בהפסד 2-1 ללוצרן במסגרת המחזור ה-23 בליגה. בסך הכל ערך 11 הופעות ליגה במדי המועדון במהלך תקופת ההשאלה.

== קריירה בינלאומית ==
ב-12 בנובמבר 2021 ערך עלכוש את הופעת הבכורה שלו בנבחרת מרוקו, בניצחון 3-0 על נבחרת סודאן במסגרת מוקדמות מונדיאל 2022. הוא היה חלק מסגל נבחרת מרוקו בטורניר גביע אפריקה לאומות 2021 בשנת 2022, אך לא שיחק בטורניר.

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:מגני כדורגל מרוקאים
קטגוריה:כדורגלני נים
קטגוריה:כדורגלני מץ
קטגוריה:כדורגלני לוזאן
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2021
קטגוריה:מרוקאים שנולדו ב-1998
ז'וזפ מריה ברוקאל

ז'וזפ מריה ברוקאל (בספרדית: Josep Maria Berrocal; נולד ב-30 במאי 1970) הוא מאמן כדורסל ספרדי המשמש כעוזר מאמן בבאיירן מינכן.

== קריירה ==
ברוקאל עשה את צעדיו הראשונים כמאמן בקבוצות הנוער של חובנטוד בדאלונה, לפני שהצטרף לברצלונה מ-1997 עד 2010. באותן 13 עונות בברצלונה הוא בילה חמש עונות במחלקת הנוער עד שעשה את קפיצת המדרגה לקבוצה הראשונה של ברצלונה, שם עבד שמונה שנים כעוזר מאמן, וזכה בשני תוארי יורוליג, שלוש אליפויות ספרד, שלושה גביעי המלך, שני תוארי סופרקופה ושתי אליפויות קטלוניה. בנוסף, בעונת 2006/2007 שילב את עבודתו בקבוצה הראשונה עם זו של המאמן הראשי בקבוצת הנוער של ברצלונה, והצליח לזכות באליפות ספרד. בברצלונה הוא שימש כעוזר לסבטיסלב פשיץ', דושקו איבאנוביץ' וצ'אבי פסקואל.

בעונת 2010/2011 הוא חתם כמאמן ראשי בבודיוולניק קייב מהסופרליגה האוקראינית, עמה זכה באליפות והשיג את הקמפיין האירופי הטוב ביותר בתולדות המועדון, כשהגיע לרבע גמר עונת 2010/2011 ביורוקאפ והודח על ידי קחאסול סביליה).

בעונת 2011/2012 חתם במנורקה. הוא הצליח להעלות את המועדון לליגת העל הספרדית, אך הקבוצה ויתרה על העלייה מסיבות כלכליות.

באוקטובר 2012 הוא עזב את אליקנטה, עמה פתח את העונה, וחזר לאוקראינה כדי לחתום בבי.סי. דונצק. לאחר שלושה חודשים הוא עזב את הקבוצה.

בקיץ 2014 חתם ברוקאל בפנאתיניאקוס כעוזרו של דושקו איבאנוביץ'.

ב-2016 הוא חתם בברצלונה כעוזר לגאורגיס ברצוקאס.

ב-2017 חתם ברוקאל כמאמן ראשי באסקישהיר שעלתה לליגת העל הטורקית. הוא נבחר כמאמן למשחק האולסטאר של הליגה, אך בסיום העונה המועדון התפרק עקב בעיות כלכליות.

בקיץ 2018 הוא מונה למאמן אסטודיאנטס מדריד, הפעם הראשונה בה אימן בליגת ה-ACB. לאחר הניצחון בדרבי מול ריאל מדריד הצליחה הקבוצה הצליחה להעפיל לגביע המלך.

ב-18 ביולי 2019 הוא חתם בסאסקי בסקוניה בתור עוזר המאמן הראשון, והקבוצה זכתה באליפות אחרי טורניר שהתקיים ב.

בנובמבר 2020 הוא נכנס לתפקיד המאמן הראשי של אל מוחארק הבחריינית.

ב-18 ביולי 2021 הוא חתם כמאמן פראט מליגת ה-LEB Oro.

ב-28 ביולי 2022 הוא מונה לעוזרו של עודד קטש במכבי תל אביב מליגת העל הישראלית והיורוליג.

באוגוסט 2024 עזב את מכבי תל אביב וחתם כעוזר מאמן בבאיירן מינכן.

==קישורים חיצוניים==

== הערות שוליים ==

קטגוריה:מאמני כדורסל ספרדים
קטגוריה:ספרדים שנולדו ב-1970
כריס הורטון

כריס הורטון (באנגלית: Chris Horton; נולד ב-29 ביוני 1994) הוא כדורסלן אמריקאי המשחק בעמדות הפאוור פורוורד והסנטר בלוקומוטיב קובאן.

==קריירה==
הורטון החל לשחק כדורסל עבור אוניברסיטת אוסטין פיי סטייט. במהלך העונה הראשונה שלו, הורטון סיים עם 100 חסימות וקבע את שיא האוניברסיטה לחסימות בעונה.<ref></ref> הוא היה שישי בליגה בחסימות, עם 3.23 חסימות למשחק, כשהוא מוסיף 8.2 נקודות ו-6.8 ריבאונדים למשחק. הורטון סיים את קריירת המכללות שלו כקלע החמישי בטיבו בתולדות האוניברסיטה עם 1,719 נקודות, הריבאונדר השני בטיבו עם 1,261 ריבאונדים ושיאן החסימות בכל הזמנים עם 319 חסימות.<ref></ref><ref></ref>

לאחר שלא נבחר בדראפט 2016 ב-NBA, הורטון הצטרף לסגל מיאמי היט לליגת הקיץ של ה-NBA.<ref></ref> לאחר שהרשים במהלך הטורניר, נבחר הורטון בבחירה החמישית בדראפט ליגת הפיתוח של ה-NBA על ידי גרנד ראפידס דרייב.<ref></ref> ב-3 באוגוסט 2017 חתם באלבה פהרוואר ההונגרית.<ref></ref>

ב-30 ביולי 2018 חתם בקימיס היוונית.<ref></ref><ref></ref> בתום העונה הוביל את הליגה עם 9.1 ריבאונדים ו-1.7 חטיפות למשחק, חמישי בליגה עם 13.6 נקודות למשחק ושלישי עם 1.6 חסימות למשחק ב-23 משחקים.

ב-15 ביולי 2019 חתם בשולה באסקט הצרפתית. הוא העמיד ממוצעים של 17 נקודות, 9 ריבאונדים ו-1.7 אסיסטים למשחק,<ref></ref> ונבחר לשחק במשחק האולסטאר של הליגה.<ref></ref> ב-13 ביוני 2020 חתם בגראבלין דנקירק, גם היא מליגת העל הצרפתית.<ref></ref> ב-2 בינואר 2021 שב לשולה באסקט.<ref></ref> ב-22 ביולי 2021 חתם בנאנטר, גם היא מאותה ליגה.<ref></ref> בתום עונת 2021/2022 נבחר הורטון שוב למשחק האולסטאר של הליגה, נבחר לנבחרת העונה והוביל את הליגה בריבאונדים ובחסימות.<ref></ref>

ב-27 ביולי 2022 חתם בהפועל תל אביב.<ref></ref> בנובמבר 2022 עבר ללוקומוטיב קובאן.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני גרנד ראפידס דרייב
קטגוריה:כדורסלני אלבה פהרוואר
קטגוריה:כדורסלני שולה באסקט
קטגוריה:כדורסלני נאנטר
קטגוריה:כדורסלני הפועל תל אביב
קטגוריה:אמריקאים שנולדו ב-1994
איליא אבו מאדי

אִילִיַא אַבּוּ מַאדִי (בערבית: إيليا أبو ماضي, תעתיק מדויק: איליא אבו מאצ'י; באנגלית: Elia Abu Madi וגם Elia D. Madey; 15 במאי 1890–23 בנובמבר 1957) היה משורר ועיתונאי אמריקאי יליד לבנון שהשתייך לתנועת אל-מהג'ר.

== חייו ==
אבו מאדי נולד בכפר אל-מוחיידית'ה, כיום חלק מבכפיא שבלבנון, ב-15 במאי 1890 למשפחה נוצרית יוונית-אורתודוקסית. בגיל 11 עבר לאלכסנדריה שבמצרים, שם עבד עם דודו בבקרים במכירת סיגריות ובערבים למד דקדוק ערבי.

== עבודתו ==
בשנת 1911 פרסם אבו מאדי את קובץ השירים הראשון שלו, ת'דכאר אל-מאדי (تذكار الماضي, "מזכרת העבר"), באלכסנדריה. בתקופה זו היה מפרסם את שיריו במספר כתבי עת לבנוניים אשר יצאו לאור במצרים. זמן קצר לאחר מכן הוגלה על ידי השלטונות העות'מאניים ועזב לארצות הברית, שם התיישב בסינסינטי שבאוהיו. בשנת 1916 עבר לניו יורק והחל בקריירה עיתונאית. בניו יורק נפגש אבו מאדי ועבד עם מספר משוררים ערבים-אמריקנים, לרבות ג'ובראן ח'ליל ג'ובראן. הוא נשא לאישה את בתו של נג'יב דיאב, עורך כתב העת בשפה הערבית מראת אל-ע'רב (مرأة الغرب, "מראת המערב"), והפך לעורך הראשי שלו ב-1918. קובץ השירה השני שלו, איליא אבו מאדי (إيليا أبو ماضي), ראה אור בניו יורק ב-1919; הקובץ השלישי, והחשוב ביותר שלו, אל-ג'דאוול (الجداول, "פלגי המים"), הופיע ב-1927. ספריו הנוספים היו אל-ח'מאא'ל (الخمائل, "הסבכים"), שפורסם ב-1940, ותיבר ותוראב (تبر وتراب, "עופרות זהב ועפר"), שיצא ב-1960, לאחר מותו.

בשנת 1929 ייסד אבו מאדי את כתב העת שלו, "א-סמיר", בברוקלין. כתב העת התחיל כדו-שבועון, אבל לאחר מספר שנים הוא יצא לאור כיומון חמש פעמים בשבוע.

שיריו ידועים מאוד בקרב ערבים. המשורר, הסופר והעיתונאי גרגורי אורפלי כתב כי "שירתו שגורה ומשוננת בעולם הערבי כמו זו של רוברט פרוסט אצלנו".

== קישורים חיצוניים ==

* 

קטגוריה:משוררים לבנונים
קטגוריה:עיתונאים לבנונים
קטגוריה:משוררים אמריקאים
קטגוריה:עיתונאים אמריקאים
קטגוריה:מהגרים מלבנון לארצות הברית
קטגוריה:אמריקאים שנולדו ב-1890
קטגוריה:אמריקאים שנפטרו ב-1957
קוט דא'לבאטר

הצוקים של קוט דא'לבטאר באזור [[חבל קו (Pays de Caux)]]
קוט דא'לבּאטר (בצרפתית: Côte d'Albâtre, מילולית: "חוף הבהט") היא רצועת חוף הנמצאת בצידה הצרפתי של תעלת למאנש, ומהווה את רוב חופו של מחוז סן-מריטים בחבל נורמנדי עילית. שמה ניתן לה בשל הגוון הלבן של צוקי הגיר הגבוהים שלה, שאורכם כ-120 קילומטרים, ומבחינה גאולוגית היא מהווה חלק מהצוקים הלבנים של דובר, הנמצאים בצידה השני של תעלת למאנש, בדרום בריטניה<ref></ref>.
חוף אטרטה
החוף משתרע מנמל העיר לה האבר ועד לכפר הדייגים Le Tréport, ולאורכו נמצאות הקומונות דייפ, ו-. את פני הצוק חוצים שלושה עמקים שנוצרו על ידי נהרות.

קוט דא'לבּאטר נכללת מאז שנת 2009 ברשימת אזורי שימור מיוחדים ורשימת אזורי הגנה מיוחדים של מערכת Natura 2000<ref></ref>.

== באמנות ==
קוט דא'לבּאטר הייתה נושא פופולרי בקרב ציירים אימפרסיוניסטיים<ref></ref>, ובהם קלוד מונה, קאמי פיסארו, פייר-אוגוסט רנואר ואז'ן בודן. הצייר גוסטב קורבה, מהזרם האמנותי הריאלסטי שנהג לצייר טבע דומם, צייר אף הוא את החוף וצוקיו. מלחינים שונים נהגו לפקוד את החוף לשם השראה, ובהם קלוד דביסי ואלבר רוסל.

הסופר גי דה מופאסאן, שגדל באטרטה שליד החוף, כתב את הסיפור "האנגלי מאטרטה" בהשראת אירוע אמיתי, שבו הציל מטביעה בים את חייו של המשורר האנגלי אלג'רנון צ'ארלס סווינברן, בשנת 1868.
ציור משנת 1819 של קלוד מונה, המתאר סירות דיג מפליגות מתחת לצוקי קוט דא'לבּאטר

==קישורים חיצוניים==

== הערות שוליים ==

קטגוריה:צרפת: גאוגרפיה
קטגוריה:נורמנדי עילית
דנה ירקצי

דנה ירקצי (נולדה ב-15 באוגוסט 1987) היא עיתונאית ישראלית, כתבת כלכלה בכאן חדשות, החל מ-2020. בעבר הייתה כתבת תל אביב והמרכז של אתר "וואלה!", ובהמשך גם כתבת לענייני חינוך ועבודה.

==ביוגרפיה==
ירקצי נולדה ברמת גן, למשפחה שעלתה מאיראן היא בוגרת בית הספר כותרת ללימודי עיתונאות. ובוגרת לימודי המזרח התיכון ועיתונאות באוניברסיטת תל אביב.

=== קריירה עיתונאית ===
את תחילת דרכה כעיתונאית החלה ירקצי בתוכנית ערב חדש בטלוויזיה החינוכית, שם שימשה כתחקירנית.

ב-2014 עברה ל"וואלה!" והחלה לשמש ככתבת מחוז תל אביב והמרכז ובהמשך גם כשליחת האתר לגרמניה וככתבת לענייני רווחה חינוך ועבודה.

במאי 2015 ליוותה את נשיא המדינה ראובן ריבלין במשלחת לרגל ציון 50 שנה לכינון יחסי גרמניה-ישראל.

ב-30 בספטמבר 2020, לאחר 6 שנות עבודה בוואלה! הודיעה ירקצי כי היא עוזבת את האתר לטובת מעבר לדסק הכלכלי בכאן חדשות, ב-11 בנובמבר 2020 פרסמה את כתבתה האחרונה באתר, ומאז היא כתבת כלכלה בתאגיד השידור הישראלי.

==קישורים חיצוניים==

== הערות שוליים ==

קטגוריה:סגל תאגיד השידור הישראלי - כתבי כאן חדשות
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:בוגרות כותרת - בית ספר לעיתונאות ולתקשורת
קטגוריה:בוגרי כותרת - בית ספר לעיתונאות ולתקשורת
קטגוריה:ישראליות שנולדו ב-1987
קטגוריה:ישראלים שנולדו ב-1987
עונת 1983/1984 בליגת המשנה ההולנדית

עונת 1983/1984 בליגת המשנה ההולנדית הייתה העונה ה-28 של ליגת המשנה ההולנדית, שהיא הליגה ההולנדית השנייה.
בסיום עונה זו, מאסטריכט, טוונטה ונאק ברדה העפילו לליגה הראשונה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 17 קבוצות, 13 ששיחקו בעונה הקודמת בליגה, אליהן הצטרפו, היורדות מליגת העל, ניימכן, טוונטה ונאק ברדה והמצטרפת מהליגות החובבניות, R.B.C רוסנדאל. ששיחקו ביניהן במשך 2 סיבובים בני 16 משחקים כל אחד - 32 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||מאסטריכט
 ||32||19||10||3||72||37||35||48||rowspan=2 align=right|העפלה לליגת העל
|-bgcolor=#BBF3BB
|2.||טוונטה
 ||32||21||5||6||82||41||41||47
|-bgcolor=#09DWAf
|3.||נאק ברדה
 ||32||18||5||9||72||49||23||41||rowspan=1 align=right|העפלה לפלייאוף הדירוג
|-
|4.||קמבור
 ||32||13||12||7||50||37||13||38
|-
|5.||טלסטאר ספורטקלאב
 ||32||14||9||9||53||43||10||37
|-bgcolor=#09DWAf
|6.||דה חראפסחאפ
 ||32||13||10||9||55||47||8||36||rowspan=1 align=right|העפלה לפלייאוף הדירוג
|-
| 7.||דן האג
 ||32||15||5||12||49||39||10||35
|-
| 8.||וחנינגן
 ||32||11||13||8||42||46||4-||35
|-bgcolor=#09DWAf
| 9.||ניימכן
 ||32||14||5||13||47||44||3||33||rowspan=2 align=right|העפלה לפלייאוף הדירוג
|-bgcolor=#09DWAf
| 10.||פנלו
 ||32||14||4||14||54||53||1||32
|-
| 11.||ויטסה ארנהם
 ||32||12||8||12||51||55||4-||32
|-
|12.||הראקלס אלמלו
 ||32||10||10||12||48||49||1-||30
|-
| 13.||הירנפיין
 ||32||8||9||15||46||63||17-||25
|-
| 14.||R.B.C רוסנדאל
 ||32||7||7||18||45||61||16-||21
|-
| 15.||מועדון הכדורגל איינדהובן
 ||32||8||5||19||52||82||30-||21
|-
| 16.||פיינדאם
 ||32||5||9||18||43||78||35-||18
|-
| 17.||סחידאם
 ||32||3||8||21||36||73||37-||14
|}

===פלייאוף הדירוג===
*הליגה חולקה ל-4 סבבי דירוג, סבב 1 בן 8 מש', סבב 2 בן 8 מש' סבב 3 בן 8 מש' וסבב 4 בן 8 משחקים כ-32 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||נאק ברדה
 ||6||4||2||0||12||3||9||10||rowspan=1 align=right|העפלה לליגת העל
|-
|2.||פנלו
 ||6||3||1||2||12||7||5||7
|-
|3.||דה חראפסחאפ
 ||6||0||4||2||6||12||6-||4
|-
|4.||ניימכן
 ||6||1||1||4||8||16||8-||3
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1984
קטגוריה:תחרויות כדורגל ב-1983
כף פוינסט

כף פוינסט או קייפ פוינסט (באנגלית: Cape Poinsett) היא לשון יבשה מכוסה קרח, בקצה הצפוני של אזור חוף באד של ארץ וילקס שבאנטארקטיקה.

== היסטוריה ==
=== מיפוי הכף ===

אזור קו הגאות העליון של כף פוינסט מופה בשנת 1840 על ידי משלחת החקר של ארצות הברית, בפיקודו של לוטננט צ'אלרס ויקס.

לאחר מכן מופה האזור בהסמך על תצלומי אויר שצולמו על ידי צי ארצות הברית במהלך מבצע היי ג'אמפ (מבצע קפיצה לגובה) בין השנים 1946–1948.

=== מקור השם ===

שמה של הכף ניתן לה על ידי הוועדה המייעצת לשמות אנטארקטיים (Advisory Committee on Antarctic Names ובראשי תיבות: US-ACAN) של ארצות הברית.

הכף נקראת על שם ג'ואל פוינסט, שהיה מזכיר המלחמה של ארצות הברית בממשלו של נשיא ארצות הברית מרטין ואן ביורן.

פוינסט
חג המולד ביולי

חג המולד ביולי הוא חג לא רשמי, של חגיגה שנייה של חג המולד, החג נחגג לרוב ב-25 ביולי, אך לעיתים נחגג בדרום אפריקה ב-25 ביוני תחת הכינוי "חג המולד בחורף", ואף נחגג פעם אחת ב-25 באוגוסט.
חגיגת חג המולד ביולי ב[[ארצות הברית]]

== היסטוריה ==
השם "חג המולד ביולי" נאמר לראשונה באחד השירים במחזמר הצרפתי "ורתר", במשפט "vous chantez Noël en juillet... c'est s'y prendre à l'avance", (בעברית: "כשאתה שר שירי חג מולד ביולי, אתה מקדים את העונה"). <ref></ref>

מקור החג אינו ברור, אך ככל הנראה התפתח בארצות הברית ובאירופה.

בשנת 1933, נחגגה מסיבת חג המולד ביולי הראשונה שהתפרסמה לציבור במחנה קיץ בקרוליינה הצפונית, נהוג לספר בחגיגות החג כי זו הייתה מסיבת חג המולד ביולי הראשונה. שנתיים לאחר מכן, איגוד הבילוי הלאומי פרסם את החגיגה ואת מחנה הקיץ שחגג את זה ותיאר את החגיגה כ"אירוע שנתי מלא מסתורין ופלא".

ב-18 באוקטובר 1940 יצא לאקרנים הסרט ההוליוודי "חג המולד ביולי", שבזכותו זכה החג להכרה לאומית.<ref></ref>

ביולי 1942, כחלק ממבצע התרמה לכנסייה הבפיסטית, נחגג חג המולד ביולי בוושינגטון די. סי. בעידודו של הכומר של הכנסייה הבפיסטית של העיר. הכומר סיפר כי הוא חגג את החג לאחר שעשה את אותו הדבר במשך שנים בכנסייתו הקודמת בפילדלפיה.

ביולי 1944 וביולי 1945, הנהגת שירות הדואר של ארצות הברית וצבא ארצות הברית, נחגג החג בעיר ניו יורק ונערכה ארוחה גדולה בעיר לכבודו, כמסע התרמה במטרה לשלוח מכתבים ומזון לחיילים אמריקאים שנלחמים במלחמת העולם השנייה.<ref></ref>

החג נחגג באופן שנתי בעיר טולבאג' שבדרום אפריקה.

בארצות הברית, החג נחגג במקומות שונים מדי שנה, ולעיתים רשתות עושות הנחות על מוצריהן לכבוד החג. <ref></ref>

בשנת 2022, החג צוין על ידי רשת הטלוויזיה רוקו ושודרו מספר ספיישלים טלוויזיוניים של חג המולד.

== סיפור החג ==
ישנו סיפור המספר כי מסיבת חג המולד ביולי הראשונה נחגגה במחנה קיץ בשנת 1933 בקרוליינה הצפונית, כאשר חניכי המחנה החליטו לחגוג את חג המולד על אף שהתאריך אינו היה ה-25 בדצמבר, והם חגגו אותו במשך יומיים בחודש יולי, בתאריכים ה-24 וה-25 ביולי, על מנת לחגוג אותו הם הכינו שלג מכותנה, וקישטו את העצים במחנה. על אף שאין כל הוכחה לכך שזו הייתה מסיבת "חג המולד ביולי" הראשונה, נהוג לספר את הסיפור הזה במסיבות החג.<ref></ref>

== הערות שוליים ==

קטגוריה:אירועי וחגיגות חג המולד
קטגוריה:אירועים בחודש יולי
פרנסיס דרוונט ווד

פרנסיס דרוונט ווד (באנגלית: Francis Derwent Wood: 15 באוקטובר 1871, קזיק - 19 בפברואר 1926) היה פסל בריטי, חבר אקדמיה המלכותית לאמנויות.

== ביוגרפיה ==
פרנסיס ווד נולד בעיירה בקאמבריה. הוא נסע ללמוד פיסול בגרמניה ובשנת 1887 חזר להמשך לימודים בלונדון. בשנים 1897–1905 הוא היה מלמד בבית ספר לאמנויות בגלאזגו. בתקופה זו הוא יצר מספר פסלים שהיו חלק של עיטור הבניינים. בשנת 1909 הוא יצר פסל משיש Atalanta, שהעתק מברונזה הוצב בשנת 1929 ליד גשר אלברט.

בשנת 1914 כאשר פרצה מלחמת העולם הראשונה ווד היה מבוגר מדי להתגייס לצבא אך הוא התנדב לעבודה בבית חולים. הוא פיתח שיטה ליצירת מסכות מנחושת לחיילים שנפצעו בפנים. שימוש במסכות אלו נתן לפצועים ביטחון עצמי. הוא עבד בתחום כשנתיים ובתקופה זו יצר כמה מאות מסכות לפצועים. שיטה זו שימשה גם פסלת אמריקאית אנה קולמן לאד.

בשנת 1918 ווד מונה לפרופסור בקולג' המלכותי לאמנות בלונדון וכיהן בתפקיד זה עד לשנת 1923.

בשנת 1918 הוא עשה פסל Canada's Golgotha שתיאר חייל קנדי שנצלב על העץ. פסל זה גרם לתקרית דיפלומטית בין קנדה לבין גרמניה. הפסל נפסל להצגה בתערוכה המתוכננת והוצג מחדש רק בשנות ה-90. בשנת 1919 הוא היה חבר בצוות שעבדו על הסנוטאף של לונדון.

בשנת 1920 ווד נבחר לאקדמיה המלכותית לאמנויות.

==גלריה==
<gallery>
קובץ:Statue_of_General_Wolfe,_Westerham-geograph.org-2007498.jpg|ג'יימס וולף, 1911
קובץ:Canada's_Golgotha.jpg|Canada's Golgotha, 1918
קובץ:Liverpool_Cotton_Association_War_Memorial_2019.jpg|אנדרטה לחיילים הנופלים, 1922
קובץ:Francis_Derwent_Wood_-_Statue_pour_sommet_de_fontaine.jpg|פסל אישה, 1903
</gallery>

== קישורים חיצוניים ==

* [https://www.royalacademy.org.uk/art-artists/name/francis-derwent-wood-ra ביוגרפיה ועבודות]
* [https://artuk.org/discover/artworks/search/actor:wood-francis-derwent-18711926/page/3 פסלים של ווד]

==הערות שוליים==

קטגוריה:פסלים בריטים
קטגוריה:בריטים שנולדו ב-1871
קטגוריה:בריטים שנפטרו ב-1926
ביטפורט

ביטפורט (באנגלית: Beatport) הוא שירות מוזיקה אלקטרונית אמריקאי מבית LiveStyle . ביטפורט מכוונת בעיקר לתקליטנים, ומוכרת שירים מלאים של אמני מוזיקה אלקטרונית, וכמו כן משאבים לרמיקסים.<ref name="disaster-model"></ref>

השירות, שהוקם ב-2004, נרכש ב-2013 על ידי SFX Entertainment (כיום LiveStyle ) תמורת קצת יותר מ-50 מיליון דולר.<ref></ref> ב-2014, כחלק ממאמץ להרחיב את הקהל שלה, ביטפורט התחילה להציג תוכן חדשותי של ה-EDM, והציעה הזרמת מוזיקה לפי דרישה מהקטלוג שלה, ולשדר אירועי סטרימינג בשידור חי.

ב-1 בפברואר 2016, SFX Entertainment הגישה בקשה לפשיטת רגל, והעמידה למכירה את השירות. עם זאת, במאי 2016, SFX Entertainment השעתה את המכרז המוצע של החברה, וקיצצה את פעילות הסטרימינג והתוכן המקורי של השירות. בדצמבר 2016, SFX Entertainment ביטלה את בקשתה לפשיטת רגל, ושינתה את שמה ל-LiveStyle.

== קטלוג מוזיקה ==
בעת ההשקה של השירות, ביטפורט הציעה השמעת שירים מ-79 חברות תקליטים אלקטרוניות. במהלך השנים, החברה גדלה והרחיבה את קטלוג המוזיקה שלה כדי לכלול עוד אמנים, והבדילה בין התת-ז'אנרים של המוזיקה האלקטרונית.

=== ניהול זכויות דיגיטלי ===
לכלל השירים בביטפורט אין ניהול זכויות דיגיטלי. אין הגבלות על מספר המכשירים שאליהם ניתן להעביר שיר שנרכש וגם לא מספר הפעמים שניתן לצרוב שיר בודד לתקליטור.

== קישורים חיצוניים ==
* 

== הערות שוליים ==

קטגוריה:אתרי אינטרנט שהושקו ב-2004
ביוש גוף

בריונות כלפי אישה הסובלת מעודף משקל, פרסומת משנת 1942 ל[[תוסף תזונה.]]
ביוש גוף (נפוץ גם המושג האנגלי באדי שיימינג - Body shaming) הוא פעולה או התנהגות שמשפילות אדם בהתייחס למראה הפיזי שלו. ביוש הגוף עשוי להתייחס למשקל יתר, לרזון, לגובה, שעירות (או היעדרה), צבע שיער, מבנה גוף, תווי פנים, ובמובן הרחב ביותר עשוי להתייחס גם לקעקועים ולפירסינג או למחלות שמותירות סימניים פיזיים כמו פסוריאזיס.<ref name="hong">Chen, Hong, and Todd Jackson. "Are cognitive biases associated with body image concerns similar between cultures?." Body Image 2.2 (2005): 177-186.</ref>

במחקר על סרטי וספרי ילדים שעסק במסרים על חשיבות המראה החיצוני, תוכן מיועד לילדים היה רווי במסרים המדגישים את האטרקטיביות כחלק חשוב ממערכות יחסים ואינטראקציה בין אישית. <ref></ref> מבין הסרטים שנבדקו במחקר, שני סרטי דיסני הכילו את המספר הגבוה ביותר של מסרים על יופי. מחקר זה מצא גם כי 64% מהסרטונים שנחקרו הציגו דמויות שמנות כבלתי אטרקטיביות, מרושעות, אכזריות ולא ידידותיות, ויותר ממחצית מהתמונות הציגו צריכה של מזון. <ref></ref>

לכמה צורות של ביוש גוף יש מקורות עתיקים באמונות טפלות נפוצות, כמו אפליה נגד אנשים ג'ינג'ים, וסטריאוטיפים כלפי בעלי שיער בלונדיני. <ref>Dettmar, Esther Katherine. Revising identification: fairy tales that transform tradition from within. Diss. University of Illinois at Urbana-Champaign, 2016.</ref> כמו כן, אופני ביטוי האפליה עשויים להשתנות משמעותית, בהתאם לקבוצת הגיל. לדוגמה, בקרב ילדים, גבוהים מתוארים לפעמים כגמלוניים. עם זאת, בבגרות, העמדה כלפי הגובה משתנה, שכן זהו אלמנט מוערך בדרך כלל בקרב מבוגרים.

לפעמים ביוש הגוף קשור בתפיסה שגבר או אישה אינם מביעים מספיק גבריות או נשיות. לדוגמה, גברים עם ירכיים רחבות, שדיים בולטים או חסרי שיער פנים עלולים להתבייש בכך שהם נראים נשיים.<ref name="namaste">Namaste, Ki. "Genderbashing: Sexuality, gender, and the regulation of public space." Environment and Planning D: Society and Space 14.2 (1996): 221-240.</ref> לחלופין, נשים בעלות כתפיים רחבות עלולות להתבייש בכל שהן נראות גבריות.<ref name="namaste" /> התאבדות בעקבות ביוש גוף היא גורם המוות הרביעי בשכיחותו בקרב בני 15–19. התופעה מלווה בהיבטים רגשיים, כמו פגיעה בהערכה העצמית ועלולה לגרום להפרעות אכילה, חרדה, הפרעה בדימוי הגוף, <ref></ref> הפרעה דיסמורפית בגוף ודיכאון. <ref>Matheson, Mikayla. "Women's Body Image in the Media: An Analytical Study of Recent Body Image Movements across Media Platforms." (2017).</ref> כמו כן, ביוש גוף עלול להוביל לדיכאון חמור, במיוחד כאשר אנשים חשים כי גופם אינו יכול לעמוד בקריטריונים חברתיים. <ref></ref>

== הערות שוליים ==

קטגוריה:לשון הרע